b'\n_START_ARTICLE_\nKowloon-Canton Railway\n_START_PARAGRAPH_\nKowloon-Canton Railway (KCR; perinteiset merkit: \xe4\xb9\x9d\xe5\xbb\xa3\xe9\x90\xb5\xe8\xb7\xaf; pinyin: Ji\xc7\x94-Gu\xc7\x8eng Ti\xc4\x9bl\xc3\xb9) oli rautatieverkko Hongkongissa. Verkon ensimm\xc3\xa4inen rataosa avattiin 1910, jolloin junia vetiv\xc3\xa4t h\xc3\xb6yryveturit. 1980-luvulla KCR:n rautatieverkkoa t\xc3\xa4ydennettiin pikaraitiotielinjoilla luoteisissa territorioissa. KCR:n verkosto k\xc3\xa4sitti lopuksi 32 rautatieasemaa ja 68 pikaraitiotieasemaa. Verkostoa operoi ja yll\xc3\xa4piti Hongkongin hallinnon t\xc3\xa4ysin omistama Kowloon-Canton Railway Corporation (KCRC). Vuonna 2007 KCR:n verkosto yhdistettiin Hongkongin metroon. Kokonaisuutta kutsutaan samalla nimell\xc3\xa4 kuin metroa aiemmin (Mass Transit Railway, lyh. MTR). _NEWLINE_Vuonna 2006 KCR:n verkostossa Hongkongissa (pois lukien kaukoliikenne) kulki 544 miljoonaa matkustajaa.'